**Κόνιτσα 23/05/2019**

**ΔΕΛΤΙΟ ΤΥΠΟΥ**

**Έναρξη εκμάθησης διαχείρισης ηλεκτρονικών υπολογιστών για την τρίτη ηλικία**

 Την Τρίτη 21/05/2019 ξεκίνησε η δωρεάν εκμάθηση διαχείρισης ηλεκτρονικών υπολογιστών για περίπου πενήντα εκπαιδευόμενους τρίτης ηλικίας, που ανταποκρίθηκαν σε προγενέστερη σχετική ανακοίνωση του Δήμου Κόνιτσας.

Τα μαθήματα πραγματοποιούνται κάθε Τρίτη και Πέμπτη και στόχος είναι η εκμάθηση βασικών στοιχείων πληροφορικής, η πλοήγηση στο διαδίκτυο και η απόκτηση βασικών δεξιοτήτων, ώστε οι ηλικιωμένοι να αξιοποιούν τις υπηρεσίες, που προσφέρουν οι νέες τεχνολογίες.

Ο Δήμος απευθύνει ευχαριστίες στον Διευθυντή του ΕΠΑΛ Κόνιτσας, που διευκολύνει την εκπαιδευτική δράση του Δήμου, φιλοξενώντας μας στην αίθουσα πληροφορικής του σχολείου.